На основу члана 56. Статута Града Ниша (''Службени лист Града Ниша'', број 88/2008), члана 72. Пословника о раду Градског већа Града Ниша (“Службени лист Града Ниша” број 1/2013) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

 Градско веће Града Ниша, на седници од 11.02.2016. године, доноси

**Р Е Ш Е Њ Е**

**I** Утврђује се Предлогa решења о преносу права коришћења Основној школи „Мирослав Антић“ са пословним седиштем у Нишу, ул. Књажевачка бр. 156, на непокретностима на којима је у листу непокретности бр. 3081 КО Ниш-Пантелеј уписано право јавне својине Града Ниша, на неодређено време без накнаде.

**II** Предлог решења о преносу права коришћења Основној школи „Мирослав Антић“ са пословним седиштем у Нишу, ул. Књажевачка бр. 156, на непокретностима на којима је у листу непокретности бр. 3081 КО Ниш-Пантелеј уписано право јавне својине Града Ниша, на неодређено време без накнаде доставља се председнику Скупштине Града Ниша ради увршћивања у дневни ред седнице Скупштине Града.

 **III** За представника предлагача по овом предлогу на седници Скупштине Града Ниша, одређује се Љубиша Јанић, начелник Управе за имовину и инспекцијске послове.

Број: 176-5/2016-03

Датум: 11.02.2016. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Љубивоје Славковић, дипл. правник**